IZVAJALCEM FIZIOTERAPIJE V DEJAVNOSTI

S ŠIFRO 507 028 Zadeva št.: 179-1/2014-DI/228

 Datum: februar 2022

Zadeva: **Oddaja vlog za uvrstitev na seznam fizioterapevtov za specialne fizioterapevtske**

 **obravnave (SpecFO)**

V skladu z določbami veljavnega Splošnega dogovora lahko male, srednje in velike fizioterapevtske obravnave (MFO, SFO in VFO) opravljajo fizioterapevti z diplomo in opravljenim strokovnim izpitom. Fizioterapevti, ki so vpisani v Seznam fizioterapevtov za izvajanje specialne fizioterapevtske obravnave pa lahko opravljajo tudi specialne fizioterapevtske obravnave (SpecFO). Seznam objavlja Zavod na svoji spletni strani: <http://www.zzzs.si/zzzs/internet/zzzs.nsf/o/D25C8F1FFDEF25E1C1257C4B003F474D>

Oddaja vlog za vpis v seznam velja za fizioterapevte, ki po pogodbi z Zavodom opravljajo fizioterapijo v dejavnosti 507 028, izpolnjujejo kriterije za izvajanje SpecFO in še niso vključeni v Seznam fizioterapevtov za opravljanje SpecFO.

Uvrstitev na seznam opravlja Razširjeni strokovni kolegij za fizioterapijo (RSK FT) na podlagi presoje prejetih vlog fizioterapevtov, ki izpolnjujejo kriterije, objavljene na spletni strani Zavoda. Seznam se dopolnjuje in osvežuje trikrat letno. Osvežitve seznama bodo na spletni strani Zavoda objavljene do konca januarja, maja in septembra.

Vloge z dokazili o izpolnjevanju kriterijev morajo biti oddane po pošti ali osebno na naslov (v desnem spodnjem kotu ovojnice):

**ZAVOD ZA ZDRAVSTVENO ZAVAROVANJE SLOVENIJE**

**Področje ZAE - FIZIOTERAPIJA**

**Miklošičeva 24**

**1000 LJUBLJANA**

Za uvrstitev in objavo seznama fizioterapevtov za opravljanje SpecFO je potrebno vloge na navedeni naslov poslati do :

* **1. petka v januarju** za objavo do konca januarja
* **1. petka v maju** za objavo do konca maja
* **1. petka v septembru** za objavo do konca septembra

Vloga mora biti dostavljena v zaprti ovojnici tako, da je pri odpiranju vloge možno preveriti, da je zaprta tako, kot je bila predana, na zgoraj navedeni naslov.

 V levem spodnjem kotu ovojnice mora biti vidno označeno:

**»NE ODPIRAJ – VLOGA ZA VPIS V SEZNAM FIZIOTERAPEVTOV ZA SpecFO«**

V levem zgornjem kotu ovojnice navedite naziv in naslov vlagatelja (ime in priimek fizioterapevta ter naziv in naslov delodajalca/izvajalca dejavnosti fizioterapije 507 028).

Vse pravilno dostavljene in pravočasno prejete vloge bo Zavod za zdravstveno zavarovanje Slovenije predal v reševanje komisiji RSK FT, ki bo opravila presojo izpolnjevanja kriterijev. Zavod pa bo nato prejeti seznam objavil na svojih spletnih straneh.

Nepravilno označena vloga bo izločena in po končanem postopku odpiranja vlog neodprta vrnjena vlagatelju. Nepravočasno prejeta vloga pa bo obravnavana na prvi naslednji seji komisije za presojo izpolnjevanja kriterijev.

Vloga naj vsebuje:

* ime in priimek **vlagatelja**
* točen naziv in naslov delodajalca/**izvajalca** dejavnosti fizioterapija 507 028
* navedbo **vrste specialne fizioterapevtske obravnave** na katero se vloga nanaša
* navedbo **določenega kriterija**, ki ga vlagatelj izpolnjuje (ena od možnosti, ki so navedene pod tabelami v prilogi)
* **priložena dokazila** (certifikati izobraževanj; v primeru b) vloge za Ročno limfno drenažo: obravnavo primarnih in sekundarnih limfedemov pa tudi dokazilo/izjavo o izvajanju RLD od leta 1998 do sedaj)
* **odločbo Ministrstva za zdravje o vpisu v register fizioterapevtov**
* v primeru spremembe priimka po strokovnem izpitu je potrebno priložiti potrdilo o spremembi priimka (dodano 25.9.2018)

Za morebitna dodatna pojasnila lahko zahtevek naslovite pisno na elektronska naslova:

* bojan.ceru@gmail.com in
* sabina.poznic-verk@zzzs.si ,

s pripisom: Vloga za vpis v seznam SpecFO

Lepo pozdravljeni.

 Sladjana Jelisavčić, l.r.

 Vodja – direktorica področja I

Priloga: Kriteriji za izvajanje specialne fizioterapevtske obravnave